Kontraŭekologiismo

Kontraŭekologiismo estas politika tendenco, kiu, kvankam ne celante damaĝon al la medioYves-Marie Péréon, L’ anti-environnementalisme », nouveau thème des conservateurs américains (arkivo), Ifri, septembro 2011, p.37, kontraŭas politikojn rekomendantajn mediajn protektadon. Ĝi baziĝas precipe sur deziro konvinki la publikon, ke tiuj politikoj havas negativan efikon sur la socio aŭ almenaŭ malpliigi ilian zorgon pri mediaj aferoj, kaj persvadi politikistojn ne pligrandigi mediajn regularojnSharon Beder, « Anti-Environmentalism/ Green Backlash » (arkivo), John Barry kaj E. Gene Frankland (eds.), International Encyclopedia of Environmental Politics, Londono, Routledge, 2001. La esenca zorgo de la propagandantoj de tiu ĉi movado estas la timo de ekonomia nekresko.

Kelkaj propagandantoj de tiu ĉi doktrino opinias, ke homoj ne bezonas enmiksiĝi en la naturajn procezojn de la Tero (precipe ĉar ili argumentas, ke ekosistemoj ne estas tiom fraĝilaj kiom ekologoj asertas, kaj ke ili povas resaniĝi memstare) kaj tial ne necesas mediaj regularojJulian Baggini, The Big Questions: Ethics, Londono, Quercus Editions Ltd., 2012, p. 122–130.

Laŭ analizo de la Universitato de Kembriĝo en 2020 pri la kontraŭekologiisma retoriko, ekzistas kvar ĉefaj grupoj da asertaroj havantaj la efikon prokrasti agojn en la batalo kontraŭ klimata ŝanĝo. Laŭ la kazo, la argumentoj skeme estas, ke "jam estas tro malfrue", ke "aliuloj kulpas" aŭ ke rimedoj por kontraŭbatali klimatan ŝanĝiĝon estus pli damaĝaj al la socio ol la klimata ŝanĝo mem. Kvara grupo, nomata "teknologia optimismo", reliefigas alt-nivelajn teknikojn por adaptiĝi al la klimata malordo, sen mencii vivstilojn"Discourses of climate delay " (arkivo), Cambridge University Press, 8-a de junio 2022, p. 2.. Estus, iel, “ne ŝanĝi la sistemon, eĉ se tio signifas ŝanĝi la klimaton”« Les cornucopiens sont parmi nous ! Mais qui sont-ils ? » (arkivo), theconversation.com, 9-a de aŭgusto 2023.

La historiisto de la sciencoj Jean-Baptiste Fressoz moderigas la optimismon, kiun la evoluo de renoviĝanta energio povas vekiJean-Baptiste Fressoz, Sans transition, Seuil, januaro 2024, (ISBN 978-2-02-153855-7), p. 319.: "Sen diri tion, sen pridiskuti tion, en la 1980-1990-aj jaroj, la industriaj landoj kaj tiuj, kiuj iĝos tiel elektis — se tiu vorto havas ajnan signifon - ekonomian kreskon kaj mondvarmiĝon kaj dependigis sin de adaptiĝo. Ĉi tiu rezigno neniam estis eksplicitata, kaj la loĝantaroj neniam estis konsultataj, precipe tiuj, kiuj estos kaj jam estas ĝiaj viktimoj."

Michel Forst, Speciala Raportisto de Unuiĝintaj Nacioj, notas ke ĉie en la mondo, "la respondo [de Ŝtatoj] al pacaj manifestacioj favore al protektado de la medio konsistas ĉiam pli el subpremado prefere ol ebligi kaj protekti tiujn kiuj klopodas komuniki pri la medio". Tiel, ni observas uzon de leĝaro pri organizita krimo kontraŭ ili« Britain leads the world in cracking down on climate activism, study finds » (arkivo), The Guardian, 11-a de décembro 2024. Ekologiistoj estas akuzitaj pri la efikoj, dum ili denuncas la kaŭzojnGaspard d’Allens, « Les écologistes, nouveaux coupables de la crise climatique » (arkivo), Reporterre, 23-a de novembro 2024..

 Referencoj 

 Vidu ankaŭ 
 Ekologiismo
 Konsumismo
 Maltusismo
 Naturprotektismo
 Novklasika ekonomika skolo
 Kontraŭsciencismo
 Negado de la klimata varmiĝo
 Roma Klubo
 Socia ekologio (Murray Bookchin)
 Verdlavado

Kategorio:Kritiko laŭ ideologioj
Kategorio:Politikaj ideologioj